آوریلین 4-ده ایستانبول-دا "ان کولای ایستانبول" ماراتونو کئچیریلیب.
بو ایل 16-جی دفعه تشکیل اولونان ماراتون ایستانبول بؤیوکشهر بلدیه‌سی‌نین تشببوسو ایله پاندمی قایدا‌لاری چرچیوه‌سینده باش توتوب.
دونیانین ان یاخشی سککیز یاری ماراتوندان بیری حساب ائدیلن "ان-کولای ایستانبول"دا بو ایل دونیا رکوردو یئنی‌لنیب. بئله کی، 2 مین 500-دن چوخ ایشتیراکچی‌نین قاتیلدیغی ماراتوندا کیشی و قادین‌لار آراسیندا بیرینجی‌لیگی کنیا‌لی آتلت‌لر قازانیب. قادین‌لار آراسیندا کنیا‌لی آتلت روث چپینگتیچ 21 کیلومترلیک مسیری 1 ساعات 4 دقیقه 1 ثانیه‌ده تاماملایا‌راق دونیا رکوردونو تزه‌له‌ییب. کیشی‌لر آراسیندا ایسه کیبیووت کاندیه 57 دقیقه 32 ثانیه نتیجه ایله فخری کورسونون ان یوکسک پیلله‌سینه یوکسلیب.
